title: 2007/471/ES: Rozhodnutie Rady z  12. júna 2007 o uplatňovaní ustanovení schengenského acquis týkajúcich sa Schengenského informačného systému v Českej republike, Estónskej republike, Lotyšskej republike, Litovskej republike, Maďarskej republike, Maltskej republike, Poľskej republike, Slovinskej republike a Slovenskej republike

text:
               7.7.2007

               SK

               Úradný vestník Európskej únie

               L 179/46

      ROZHODNUTIE RADY

   z 12. júna 2007
   o uplatňovaní ustanovení schengenského acquis týkajúcich sa Schengenského informačného systému v Českej republike, Estónskej republike, Lotyšskej republike, Litovskej republike, Maďarskej republike, Maltskej republike, Poľskej republike, Slovinskej republike a Slovenskej republike
   (2007/471/ES)
   RADA EURÓPSKEJ ÚNIE,
   so zreteľom na Akt o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a o úpravách zmlúv, na ktorých je založená Európska únia (ďalej len „Akt o pristúpení z roku 2003“), a najmä na jeho článok 3 ods. 2,
   so zreteľom na stanovisko Európskeho parlamentu,
   keďže:

               (1)

               Článok 3 ods. 2 Aktu o pristúpení z roku 2003 ustanovuje, že ustanovenia schengenského acquis sa okrem ustanovení uvedených v prílohe I k uvedenému aktu uplatňujú v nových členských štátoch v zmysle uvedeného právneho aktu iba na základe rozhodnutia Rady prijatého na tento účel a po overení splnenia všetkých podmienok uplatňovania tohto acquis.

               (2)

               Rada overila, či Česká republika, Estónska republika, Lotyšská republika, Litovská republika, Maďarská republika, Maltská republika, Poľská republika, Slovinská republika a Slovenská republika (ďalej len „dotknuté členské štáty“) zabezpečujú uspokojivú úroveň ochrany údajov nasledujúcim spôsobom:
               Najskôr sa dotknutým členským štátom zaslal podrobný dotazník, ich odpovede sa zaznamenali a potom sa v súlade s platným schengenským hodnotiacim postupom, ako sa uvádza v rozhodnutí Výkonného výboru o zriadení Stáleho výboru pre hodnotenie a vykonávanie Schengenu [dokumente SCH/Com-ex (98) 26 def.] (1), vykonali návštevy vo všetkých dotknutých členských štátoch, ktorých účelom bolo vykonať overenie a zhodnotenie v oblasti ochrany údajov.

               (3)

               Dňa 5. decembra 2006 Rada dospela k záveru, že Česká republika, Lotyšská republika, Litovská republika, Maďarská republika, Maltská republika, Poľská republika a Slovinská republika splnili podmienky v tejto oblasti. 11. júna 2007 Rada dospela k záveru, že Estónska republika a Slovenská republika splnili podmienky v tejto oblasti. Preto možno stanoviť dátum, od ktorého sa schengenské acquis týkajúce sa Schengenského informačného systému (SIS) môže uplatňovať v uvedených členských štátoch.

               (4)

               Nadobudnutie účinnosti tohto rozhodnutia by malo umožniť prenos reálnych údajov SIS do dotknutých členských štátov. Konkrétne používanie týchto údajov by malo Rade umožniť prostredníctvom platného schengenského hodnotiaceho postupu, ako sa uvádza v dokumente SCH/Com-ex (98) 26 def., overiť správne uplatňovanie ustanovení schengenského acquis týkajúcich sa SIS v dotknutých členských štátoch. Po ukončení týchto hodnotení by Rada mala rozhodnúť o zrušení kontrol na vnútorných hraniciach s dotknutými členskými štátmi.

               (5)

               Rada by mala prijať samostatné rozhodnutie, ktorým by sa stanovil dátum zrušenia kontrol na vnútorných hraniciach. Mali by sa zaviesť určité obmedzenia na využívanie SIS do dátumu zrušenia kontrol stanoveného v uvedenom rozhodnutí.

               (6)

               Pokiaľ ide o Island a Nórsko, toto rozhodnutie rozvíja ustanovenia schengenského acquis v zmysle Dohody uzavretej medzi Radou Európskej únie a Islandskou republikou a Nórskym kráľovstvom o pridružení týchto dvoch štátov pri vykonávaní, uplatňovaní a vývoji schengenského acquis
                   (2), ktoré patria do oblasti uvedenej v článku 1 bod G rozhodnutia 1999/437/ES (3) o určitých vykonávacích predpisoch k tejto dohode,

         ROZHODLA TAKTO:
   Článok 1
   1.   Ustanovenia schengenského acquis týkajúce sa SIS, uvedené v prílohe I, sa vzťahujú na Českú republiku, Estónsku republiku, Lotyšskú republiku, Litovskú republiku, Maďarskú republiku, Maltskú republiku, Poľskú republiku, Slovinskú republiku a Slovenskú republiku vo vzťahoch medzi týmito krajinami a v ich vzťahoch s Belgickým kráľovstvom, Dánskym kráľovstvom, Spolkovou republikou Nemecko, Helénskou republikou, Španielskym kráľovstvom, Francúzskou republikou, Talianskou republikou, Luxemburským veľkovojvodstvom, Holandským kráľovstvom, Rakúskou republikou, Portugalskou republikou, Fínskou republikou a Švédskym kráľovstvom, ako aj Islandskou republikou a Nórskym kráľovstvom od 1. septembra 2007.
   2.   Ustanovenia schengenského acquis týkajúce sa SIS, uvedené v prílohe II, sa vzťahujú na Českú republiku, Estónsku republiku, Lotyšskú republiku, Litovskú republiku, Maďarskú republiku, Maltskú republiku, Poľskú republiku, Slovinskú republiku a Slovenskú republiku vo vzťahoch medzi týmito krajinami a v ich vzťahoch s Belgickým kráľovstvom, Dánskym kráľovstvom, Spolkovou republikou Nemecko, Helénskou republikou, Španielskym kráľovstvom, Francúzskou republikou, Talianskou republikou, Luxemburským veľkovojvodstvom, Holandským kráľovstvom, Rakúskou republikou, Portugalskou republikou, Fínskou republikou a Švédskym kráľovstvom, ako aj Islandskou republikou a Nórskym kráľovstvom od dátumu stanoveného v uvedených ustanoveniach.
   3.   Prenos reálnych údajov SIS do dotknutých členských štátov sa môže vykonávať od 7. júla 2007.
   Pokiaľ odsek 4 neustanovuje inak, dotknuté členské štáty, podobne ako členské štáty, vo vzťahu ku ktorým sa už schengenské acquis zaviedlo, môžu zapisovať údaje do SIS a využívať údaje SIS od 1. septembra 2007.
   4.   Do dátumu zrušenia kontrol na vnútorných hraniciach s dotknutými členskými štátmi tieto členské štáty:

               a)

               nie sú povinné, pokiaľ ide o štátnych príslušníkov tretích krajín, pre ktorých iný členský štát vytvoril zápis v SIS na účely odoprenia vstupu, odoprieť takýmto osobám vstup na svoje územie ani ich vypovedať;

               b)

               sa zdržia vkladania údajov, na ktoré sa vzťahujú ustanovenia článku 96 Dohovoru z 19. júna 1990, ktorým sa vykonáva Schengenská dohoda zo 14. júna 1985 uzatvorená medzi vládami štátov hospodárskej únie Beneluxu, Spolkovej republiky Nemecko a Francúzskej republiky o postupnom zrušení kontrol na ich spoločných hraniciach (ďalej len „Schengenský dohovor“) (4).

         Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Luxemburgu 12. júna 2007

            Za Radu

            predseda

         W. SCHÄUBLE

      (1)  Ú. v. ES L 239, 22.9.2000, s. 138.

      (2)  Ú. v. ES L 176, 10.7.1999, s. 36.

      (3)  Ú. v. ES L 176, 10.7.1999, s. 31.

      (4)  Ú. v. ES L 239, 22.9.2000, s. 19. Dohovor naposledy zmenený a doplnený nariadením Európskeho parlamentu a Rady (ES) č. 1987/2006 (Ú. v. EÚ L 381, 28.12.2006, s. 4).

      PRÍLOHA I
      Zoznam ustanovení schengenského acquis týkajúcich sa SIS v zmysle článku 3 ods. 2 Aktu o pristúpení z roku 2003, ktoré sa majú vzťahovať na dotknuté členské štáty

                  1.

                  Pokiaľ ide o ustanovenia Schengenského dohovoru:
                  článok 64 a články 92 až 119 Schengenského dohovoru.

                  2.

                  Ostatné ustanovenia týkajúce sa SIS:

                              a)

                              pokiaľ ide o ustanovenia nasledujúcich rozhodnutí výkonného výboru zriadeného Schengenským dohovorom:
                              rozhodnutie výkonného výboru z 15. decembra 1997 o zmene a doplnení finančného nariadenia o C. SIS [SCH/Com-ex (97) 35] (1);

                              b)

                              pokiaľ ide o ustanovenia nasledujúcich vyhlásení výkonného výboru zriadeného Schengenským dohovorom:

                                          i)

                                          vyhlásenie výkonného výboru z 18. apríla 1996, ktoré vymedzuje pojem cudzinec [SCH/Com/Ex (96) decl. 5] (2);

                                          ii)

                                          vyhlásenie výkonného výboru z 28. apríla 1999 o štruktúre SIS [SCH/Com-ex (99) decl. 2 rev] (3),

                              c)

                              ostatné nástroje:

                                          i)

                                          rozhodnutie Rady (2000/265/ES) z 27. marca 2000, ktorým sa stanovuje finančné nariadenie upravujúce rozpočtové hľadiská správy vykonávanej námestníkom generálneho tajomníka Rady pre zmluvy, ktoré uzaviera v zastúpení niektorých členských štátov a ktoré sa týkajú riadenia a fungovania komunikačnej infraštruktúry pre schengenské prostredie (Sisnet) (4),

                                          ii)

                                          príručka Sirene (5);

                                          iii)

                                          nariadenie Rady (ES) č. 871/2004 z 29. apríla 2004 o zavedení niektorých nových funkcií pre Schengenský informačný systém vrátane boja proti terorizmu (6) a všetky nasledujúce rozhodnutia o dátume uplatňovania týchto funkcií;

                                          iv)

                                          rozhodnutie Rady 2005/211/SVV z 24. februára 2005 o zavedení niektorých nových funkcií pre Schengenský informačný systém vrátane boja proti terorizmu (7) a všetky nasledujúce rozhodnutia o dátume uplatňovania týchto funkcií;

                                          v)

                                          nariadenie Európskeho parlamentu a Rady (ES) č. 1160/2005 zo 6. júla 2005, ktorým sa mení a dopĺňa Dohovor, ktorým sa vykonáva Schengenská dohoda zo 14. júna 1985 o postupnom zrušení kontrol na spoločných hraniciach, pokiaľ ide o prístup služieb členských štátov zodpovedných za vydávanie osvedčení o registrácii vozidiel k Schengenskému informačnému systému (8);

                                          vi)

                                          článok 5 ods. 4 písm. a) a ustanovenia hlavy II a príloh k nariadeniu Európskeho parlamentu a Rady (ES) č. 562/2006 z 15. marca 2006, ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc) (9), týkajúce sa Schengenského informačného systému (SIS).

         (1)  Ú. v. ES L 239, 22.9.2000, s. 444. Rozhodnutie zmenené a doplnené rozhodnutím Rady 2007/472/ES (pozri stranu 50 tohto úradného vestníka).

         (2)  Ú. v. ES L 239, 22.9.2000, s. 458.

         (3)  Ú. v. ES L 239, 22.9.2000, s. 459.

         (4)  Ú. v. ES L 85, 6.4.2000, s. 12. Rozhodnutie naposledy zmenené a doplnené rozhodnutím 2007/155/ES (Ú. v. EÚ L 68, 8.3.2007, s. 5).

         (5)  Časť príručky Sirene bola uverejnená v Ú. v. EÚ C 38, 17.2.2003, s. 1. Príručka bola zmenená a doplnená rozhodnutiami Komisie 2006/757/ES (Ú. v. EÚ L 317, 16.11.2006, s. 1) a 2006/758/ES (Ú. v. EÚ L 317, 16.11.2006, s. 41).

         (6)  Ú. v. EÚ L 162, 30.4.2004, s. 29.

         (7)  Ú. v. EÚ L 68, 15.3.2005, s. 44.

         (8)  Ú. v. EÚ L 191, 22.7.2005, s. 18.

         (9)  Ú. v. EÚ L 105, 13.4.2006, s. 1.

      PRÍLOHA II
      Zoznam ustanovení schengenského acquis týkajúcich sa SIS v zmysle článku 3 ods. 2 Aktu o pristúpení z roku 2003, ktoré sa majú vzťahovať na dotknuté členské štáty od dátumu stanoveného v týchto ustanoveniach

                  1.

                  Nariadenie Európskeho parlamentu a Rady (ES) č. 1986/2006 z 20. decembra 2006, ktoré sa týka prístupu útvarov zodpovedných za vydávanie osvedčení o evidencii vozidiel v členských štátoch do Schengenského informačného systému druhej generácie (SIS II) (1);

                  2.

                  Nariadenie Európskeho parlamentu a Rady (ES) č. 1987/2006 z 20. decembra 2006 o zriadení, prevádzke a využívaní Schengenského informačného systému druhej generácie (SIS II) (2);

                  3.

                  Rozhodnutie Rady 2007/…/ES z … 2007 o zriadení, prevádzke a využívaní Schengenského informačného systému druhej generácie (SIS II) (3).

         (1)  Ú. v. EÚ L 381, 28.12.2006, s. 1.

         (2)  Ú. v. EÚ L 381, 28.12.2006, s. 4.

         (3)  Pozri dokument Rady 14914/06. Rozhodnutie zatiaľ neuverejnené v úradnom vestníku, ale prijaté 12. júna 2007 okrem bulharského a rumunského znenia (prijatie v týchto jazykoch je stanovené na 10. júla 2007).


title: 2005/930/ES: Rozhodnutie Rady z  21. decembra 2005 , ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom za účelom boja proti terorizmu a ktorým sa zrušuje rozhodnutie 2005/848/ES

text:
               23.12.2005

               SK

               Úradný vestník Európskej únie

               L 340/64

      ROZHODNUTIE RADY

   z 21. decembra 2005,
   ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom za účelom boja proti terorizmu a ktorým sa zrušuje rozhodnutie 2005/848/ES
   (2005/930/ES)
   RADA EURÓPSKEJ ÚNIE,
   so zreteľom na nariadenie (ES) č. 2580/2001 z 27. decembra 2001 o určitých obmedzujúcich opatreniach zameraných proti určitým osobám a subjektom za účelom boja proti terorizmu (1), a najmä na jeho článok 2 ods. 3,
   keďže:

               (1)

               Rada 29. novembra 2005 prijala rozhodnutie 2005/848/ES, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom za účelom boja proti terorizmu a ktorým sa zrušuje rozhodnutie 2005/722/ES (2).

               (2)

               Bolo rozhodnuté prijať aktualizovaný zoznam osôb, skupín a subjektov, na ktoré sa vzťahuje nariadenie (ES) č. 2580/2001,

         ROZHODLA TAKTO:
   Článok 1
   Zoznam ustanovený v článku 2 ods. 3 nariadenia (ES) č. 2580/2001 sa nahrádza takto:

      „1.   Osoby

                  1.

                  ABOU, Rabah Naami (alias Naami Hamza; alias Mihoubi Faycal; alias Fellah Ahmed; alias Dafri Rèmi Lahdi), dátum narodenia: 1.2.1966, miesto narodenia: Alžír (Alžírsko), (člen al-Takfir a al-Hijra);

                  2.

                  ABOUD, Maisi (alias švajčiarsky Abderrahmane), dátum narodenia: 17.10.1964, miesto narodenia: Alžír (Alžírsko), (člen al-Takfir a al-Hijra);

                  3.

                  AL-MUGHASSIL, Ahmad Ibrahim (alias ABU OMRAN; alias AL-MUGHASSIL, Ahmed Ibrahim), dátum narodenia: 26.6.1967, miesto narodenia: Qatif-Bab al Shamal, Saudská Arábia; občan Saudskej Arábie;

                  4.

                  AL-NASSER, Abdelkarim Hussein Mohamed, miesto narodenia: Al Ihsa, Saudská Arábia; občan Saudskej Arábie;

                  5.

                  AL YACOUB, Ibrahim Salih Mohammed, dátum narodenia: 16.10.1966, miesto narodenia: Tarut, Saudská Arábia; občan Saudskej Arábie;

                  6.

                  ARIOUA, Azzedine, dátum narodenia: 20.11.1960, miesto narodenia: Costantine (Alžírsko), (člen al-Takfir a al-Hijra);

                  7.

                  ARIOUA, Kamel (alias Lamine Kamel), dátum narodenia: 18.8.1969, miesto narodenia: Constantine (Alžírsko), (člen al-Takfir a al-Hijra);

                  8.

                  ASLI, Mohamed (alias Dahmane Mohamed), dátum narodenia: 13.5.1975, miesto narodenia: Ain Taya (Alžírsko), (člen al-Takfir a al-Hijra);

                  9.

                  ASLI, Rabah, dátum narodenia: 13.5.1975, miesto narodenia: Ain Taya (Alžírsko), (člen al-Takfir a al-Hijra);

                  10.

                  ATWA, Ali (alias BOUSLIM, Ammar Mansour; alias SALIM, Hassan Rostom), Libanon, dátum narodenia: 1960, miesto narodenia: Libanon; občan Libanonu;

                  11.

                  DARIB, Noureddine (alias Carreto; alias Zitoun Mourad), dátum narodenia: 1.2.1972, miesto narodenia: Alžírsko, (člen al-Takfir a al-Hijra);

                  12.

                  DJABALI, Abderrahmane (alias Touil), dátum narodenia: 1.6.1970, miesto narodenia: Alžírsko, (člen al-Takfir a al-Hijra);

                  13.

                  EL-HOORIE, Ali Saed Bin Ali (alias AL-HOURI, Ali Saed Bin Ali; alias EL-HOURI, Ali Saed Bin Ali), dátum narodenia: 10.7.1965 alebo 11.7.1965, miesto narodenia: El Dibabiya, Saudská Arábia; občan Saudskej Arábie;

                  14.

                  FAHAS, Sofiane Yacine, dátum narodenia: 10.9.1971, miesto narodenia: Alžír (Alžírsko), (člen al-Takfir a al-Hijra);

                  15.

                  IZZ-AL-DIN, Hasan (alias GARBAYA, AHMED; alias SA-ID; alias SALWWAN, Samir), Libanon, dátum narodenia: 1963, miesto narodenia: Libanon, občan Libanonu

                  16.

                  LASSASSI, Saber (alias Mimiche), dátum narodenia: 30.11.1970, miesto narodenia: Constantine (Alžírsko) (člen al-Takfir a al-Hijra);

                  17.

                  MOHAMMED, Khalid Shaikh (alias ALI, Salem;alias BIN KHALID, Fahd Bin Adballah; alias HENIN, Ashraf Refaat Nabith; alias WADOOD, Khalid Adbul), dátum narodenia: 14.4.1965 alebo 1.3.1964, miesto narodenia: Pakistan, číslo pasu: 488555;

                  18.

                  MOKTARI, Fateh (alias Ferdi Omar), dátum narodenia: 26.12.1974, miesto narodenia: Hussein Dey (Alžírsko), (člen al-Takfir a al-Hijra);

                  19.

                  MUGHNIYAH, Imad Fa'iz (alias MUGHNIYAH, Imad Fayiz), starší spravodajský dôstojník hnutia HIZBALLÁH, dátum narodenia: 7.12.1962, miesto narodenia: Tayr Dibba, Libanon, číslo pasu: 432298 (Libanon);

                  20.

                  NOUARA, Farid, dátum narodenia: 25.11.1973, miesto narodenia: Alžír (Alžírsko), (člen al-Takfir a al-Hijra);

                  21.

                  RESSOUS, Hoari (alias Hallasa Farid), dátum narodenia: 11.9.1968, miesto narodenia: Alžír (Alžírsko), (člen al-Takfir a al-Hijra);

                  22.

                  SEDKAOUI, Noureddine (alias Nounou), dátum narodenia: 23.6.1963, miesto narodenia: Alžír (Alžírsko), (člen al-Takfir a al-Hijra);

                  23.

                  SELMANI, Abdelghani (alias Gano), dátum narodenia: 14.6.1974, miesto narodenia: Alžír (Alžírsko), (člen al-Takfir a al-Hijra);

                  24.

                  SENOUCI, Sofiane, dátum narodenia: 15.4.1971, miesto narodenia: Hussein Dey (Alžírsko), (člen al-Takfir a al-Hijra);

                  25.

                  SISON, Jose Maria (alias Armando Liwanag, alias Joma, vedúci Komunistickej strany Filipín vrátane NPA), dátum narodenia: 8.2.1939, miesto narodenia: Cabugao, Filipíny;

                  26.

                  TINGUALI, Mohammed (alias Mouh di Kouba), dátum narodenia: 21.4.1964, miesto narodenia: Blida (Alžírsko), (člen al-Takfir a al-Hijra);

            2.   Skupiny a subjekty

                  1.

                  Organizácia Abu Nidal [Abu Nidal Organisation (ANO)], [alias Revolučná rada Fatah (Fatah Revolutionary Council), Arabské revolučné brigády (Arab Revolutionary Brigades), Čierny september (Black September) a Revolučná organizácia moslimských socialistov (Revolutionary Organisation of Socialist Muslims)];

                  2.

                  Brigáda mučeníkov Al Aqsa (Al-Aqsa Martyr's Brigade);

                  3.

                  Nadácia Al-Aqsa e.V.;

                  4.

                  Al-Takfir a Al-Hijra;

                  5.

                  Aum Shinrikyo (alias AUM, alias Najvyššia pravda Aum, alias Aleph);

                  6.

                  Babbar Khalsa;

                  7.

                  Komunistická strana Filipín vrátane Novej ľudovej armády (New People’s Army (NPA), Filipíny, spojená s Jose Mariom C. Sisonom (alias Armando Liwanag, alias Joma, vedúci Komunistickej strany Filipín vrátane NPA);

                  8.

                  Gama'a al-Islamiyya (Islamská skupina), (alias Al-Gama'a al-Islamiyya, IG);

                  9.

                  Islamský front veľkých východných bojovníkov (IBDA-C);

                  10.

                  Hamas (vrátane Hamas-Izz al-Din al-Qassem);

                  11.

                  Hizbal Mudžahidín (HM);

                  12.

                  Nadácia Svätej zeme pre ochranu a rozvoj (Holy Land Foundation for Relief and Development);

                  13.

                  Medzinárodná federácia sikhskej mládeže [International Sikh Youth Federation (ISYF)];

                  14.

                  Kahane Chai (Kach);

                  15.

                  Khalistan Zindabad Force (KZF);

                  16.

                  Strana kurdských pracujúcich (PKK), (alias KADEK; alias KONGRA-GEL);

                  17.

                  Organizácia Mujahedin-e Khalq (MEK alebo MKO) [okrem ‚Národnej rady odporu Iránu’- (NCRI)], [alias Národná oslobodzovacia armáda Iránu (NLA, militantné krídlo MEK), Mudžahedíni iránskeho ľudu (PMOI), Moslimská spoločnosť iránskych študentov)];

                  18.

                  Národná oslobodzovacia armáda Kolumbie (Ejército de Liberación Nacional);

                  19.

                  Front oslobodenia Palestíny (PLF);

                  20.

                  Palestínsky islamský džihád (PIJ);

                  21.

                  Ľudový front za oslobodenie Palestíny (PFLP);

                  22.

                  Hlavné veliteľstvo ľudového frontu za oslobodenie Palestíny, (alias PFLP-Hlavné veliteľstvo, alias PFLP-GC);

                  23.

                  Revolučné ozbrojené sily Kolumbie [Fuerzas armadas revolucionarias de Columbia (FARC)];

                  24.

                  Revolučná ľudová oslobodzovacia armáda/front/strana (DHKP/C) [alias Devrimci Sol (Revolučná ľavica), Dev Sol];

                  25.

                  Svetlý chodník [Sendero Luminoso (SL)];

                  26.

                  Stichting Al Aqsa (alias Stichting Al Aqsa Nederland, alias Al Aqsa Nederland);

                  27.

                  Spojené sebaobranné sily/skupina Kolumbie [Autodefensas Unidas de Colombia (AUC)].“

   Článok 2
   Rozhodnutie 2005/848/ES sa týmto zrušuje.
   Článok 3
   Toto rozhodnutie sa uverejní v Úradnom vestníku Európskej únie.
   Nadobúda účinnosť dňom jeho uverejnenia.

      V Bruseli 21. decembra 2005

            Za Radu

            predseda

         B. BRADSHAW

      (1)  Ú. v. ES L 344, 28.12.2001, s. 70. Nariadenie naposledy zmenené a doplnené nariadením Komisie (ES) č. 1257/2005 (Ú. v. EÚ L 314, 30.11.2005, s. 16).

      (2)  Ú. v. EÚ L 314, 30.11.2005, s. 46.


               21.6.2016

               SK

               Úradný vestník Európskej únie

               C 224/38

         P8_TA(2014)0002
   Voľba predsedu Komisie
   Rozhodnutie Európskeho parlamentu z 15. júla 2014 o voľbe predsedu Komisie (2014/2058(INS))
   (2016/C 224/11)

      Európsky parlament,

               —

               so zreteľom na článok 17 ods. 7 prvý pododsek Zmluvy o Európskej únii,

               —

               so zreteľom na článok 106a Zmluvy o založení Európskeho spoločenstva pre atómovú energiu,

               —

               so zreteľom na vyhlásenie č. 11 pripojené k záverečnému aktu medzivládnej konferencie, ktorá prijala Lisabonskú zmluvu,

               —

               so zreteľom na rozhodnutie Európskej rady 2014/414/EÚ z 27. júna 2014 (1), ktorým sa pán Jean-Claude Juncker navrhuje ako kandidát na funkciu predsedu Komisie,

               —

               so zreteľom na vyhlásenie a predstavenie svojho politického smerovania, s ktorým 15. júla 2014 na plenárnej schôdzi vystúpil pán Jean-Claude Juncker,

               —

               so zreteľom na článok 117 rokovacieho poriadku,

               1.

               volí pána Jeana-Clauda Junckera za predsedu Komisie na funkčné obdobie od 1. novembra 2014 do 31. októbra 2019;

               2.

               poveruje svojho predsedu, aby požiadal Radu a pána Jeana-Clauda Junckera, aby po spoločnej dohode prijali zoznam ostatných osôb, ktoré navrhujú vymenovať za členov Komisie;

               3.

               poveruje svojho predsedu, aby toto rozhodnutie postúpil Európskej rade a Rade a zvolenému predsedovi Komisie.

      (1)  Ú. v. EÚ L 192, 1.7.2014, s. 52.


title: 2008/497/ES, Euratom: Rozhodnutie Európskeho parlamentu z 24. apríla 2007 o absolutóriu za plnenie všeobecného rozpočtu Európskej únie za rozpočtový rok 2005, oddiel I - Európsky parlament

text:
               15.7.2008

               SK

               Úradný vestník Európskej únie

               L 187/1

         ROZHODNUTIE EURÓPSKEHO PARLAMENTU
   z 24. apríla 2007
   o absolutóriu za plnenie všeobecného rozpočtu Európskej únie za rozpočtový rok 2005, oddiel I – Európsky parlament
   (2008/497/ES, Euratom)
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2005 (1),
   so zreteľom na konečnú ročnú účtovnú závierku Európskych spoločenstiev za rozpočtový rok 2005 – zväzok I [SEK(2006) 915 – C6-0465/2006] (2),
   so zreteľom na správu o rozpočtovom a finančnom hospodárení za rozpočtový rok 2005, oddiel I – Európsky parlament (3),
   so zreteľom na výročnú správu vnútorného audítora za rok 2005,
   so zreteľom na výročnú správu Dvora audítorov o plnení rozpočtu za rozpočtový rok 2005 spolu s odpoveďami kontrolovaných inštitúcií (4),
   so zreteľom na vyhlásenie o vierohodnosti týkajúce sa spoľahlivosti účtov, ako aj zákonnosti a riadnosti príslušných operácií, ktoré poskytol Dvor audítorov v súlade s článkom 248 Zmluvy o ES (5),
   so zreteľom na článok 272 ods. 10 a článok 275 Zmluvy o ES a článok 179a Zmluvy o Euratome,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6) a najmä na jeho články 145, 146 a 147,
   so zreteľom na článok 13 vnútorných pravidiel o plnení rozpočtu Európskeho parlamentu (7),
   so zreteľom na článok 147 ods. 1 nariadenia o rozpočtových pravidlách, podľa ktorého každá inštitúcia Spoločenstva uskutoční všetky nevyhnutné opatrenia, aby tak zohľadnila pripomienky, ktoré sú súčasťou rozhodnutia Európskeho parlamentu o absolutóriu,
   so zreteľom na článok 71, článok 74 ods. 3 a prílohu V k rokovaciemu poriadku,
   so zreteľom na správu Výboru pre kontrolu rozpočtu (A6-0094/2007),

               A.

               keďže pri audite Dvora audítorov neboli zistené žiadne významné chyby (bod 10.4),

               B.

               keďže Dvor audítorov poukázal na pretrvávajúce nedostatky systémov dohľadu a kontroly (bod 10.5 – 10.10),

               C.

               keďže Európsky parlament vo svojich odpovediach načrtol opatrenia, ktoré sa prijali na odstránenie nedostatkov zistených Dvorom audítorov,

               D.

               keďže Rokovací poriadok Európskeho parlamentu bol zmenený a doplnený 23. októbra 2002 v tom zmysle, že absolutórium sa udeľuje predsedovi Európskeho parlamentu, a nie generálnemu tajomníkovi,

               1.

               udeľuje svojmu predsedovi absolutórium za plnenie všeobecného rozpočtu Európskeho parlamentu za rozpočtový rok 2005;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru, Dvoru audítorov, Európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

            predseda

         Hans-Gert PÖTTERING

            generálny tajomník

         Harald RØMER

      (1)  Ú. v. EÚ L 60, 8.3.2005.

      (2)  Ú. v. EÚ C 264, 31.10.2006, s. 1.

      (3)  DV/614096EN.doc.

      (4)  Ú. v. EÚ C 263, 31.10.2006, s. 1.

      (5)  Ú. v. EÚ C 263, 31.10.2006, s. 10.

      (6)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.2.2006, s. 1).

      (7)  PE 349.540/Bur/ann/def.
    ---documentbreak---

               15.7.2008

               SK

               Úradný vestník Európskej únie

               L 187/3

         UZNESENIE EURÓPSKEHO PARLAMENTU
   z 24. apríla 2007
   s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2005, oddiel I – Európsky parlament
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2005 (1),
   so zreteľom na konečnú ročnú účtovnú závierku Európskych spoločenstiev za rozpočtový rok 2005 – zväzok I [SEC(2006) 915 – C6-0465/2006] (2),
   so zreteľom na správu o rozpočtovom a finančnom hospodárení za rozpočtový rok 2005, oddiel I – Európsky parlament (3),
   so zreteľom na výročnú správu vnútorného audítora za rok 2005,
   so zreteľom na výročnú správu Dvora audítorov o plnení rozpočtu za rozpočtový rok 2005, spolu s odpoveďami kontrolovaných inštitúcií (4),
   so zreteľom na vyhlásenie o vierohodnosti týkajúce sa spoľahlivosti účtov, ako aj zákonnosti a riadnosti príslušných operácií, ktoré poskytol Dvor audítorov v súlade s článkom 248 Zmluvy o ES (5),
   so zreteľom na článok 272 ods. 10 a článok 275 Zmluvy o ES a článok 179a Zmluvy o Euratome,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6), a najmä na jeho články 145, 146 a 147,
   so zreteľom na článok 13 vnútorných pravidiel o plnení rozpočtu Európskeho parlamentu (7),
   so zreteľom na článok 147 ods. 1 nariadenia o rozpočtových pravidlách, podľa ktorého každá inštitúcia Spoločenstva uskutoční všetky nevyhnutné opatrenia, aby tak zohľadnila pripomienky, ktoré sú súčasťou rozhodnutia Európskeho parlamentu o absolutóriu,
   so zreteľom na článok 71, článok 74 ods. 3 a prílohu V k rokovaciemu poriadku,
   so zreteľom na správu Výboru pre kontrolu rozpočtu (A6-0094/2007),

               A.

               keďže pri audite Dvora audítorov neboli zistené žiadne významné chyby (bod 10.4),

               B.

               keďže Dvor audítorov poukázal na pretrvávajúce nedostatky systémov dohľadu a kontroly (bod 10.5 – 10.10),

               C.

               keďže Európsky parlament vo svojich odpovediach načrtol opatrenia, ktoré sa prijali na odstránenie nedostatkov zistených Dvorom audítorov,

               D.

               keďže Rokovací poriadok Európskeho parlamentu bol zmenený a doplnený 23. októbra 2002 v tom zmysle, že absolutórium sa udeľuje predsedovi Európskeho parlamentu, a nie generálnemu tajomníkovi,

               E.

               keďže treba nasledovať poznámky uvedené v uznesení Európskeho parlamentu z 26. septembra 2006 (8) k absolutóriu za rozpočtový rok 2004 a mal by sa vyhodnotiť postup pri vykonávaní jeho odporúčaní,

               F.

               keďže štatút poslancov Európskeho parlamentu z 28. septembra 2005 (9) podľa dohody s Radou z 19. júla 2005 nadobudne platnosť v prvý deň volebného obdobia začínajúceho v roku 2009,

               G.

               keďže Kódex asistentov poslancov prijalo predsedníctvo 25. septembra 2006 (10),

         Účty Európskeho parlamentu s osobitným zameraním na politiku nehnuteľností

               1.

               konštatuje, že v roku 2005 Európsky parlament dosiahol príjmy vo výške 112 393 557 EUR (v roku 2004 vo výške 117 409 824 EUR);

               2.

               berie na vedomie, že účty za rozpočtový rok 2005 boli uzatvorené s týmito údajmi:

                           (v EUR)

                           Využitie rozpočtových prostriedkov

                           Rozpočtové prostriedky na rozpočtový rok 2005

                           Rozpočtové prostriedky prenesené z rozpočtového roku 2004

                           Rozpočtové prostriedky v roku 2005

                           Rozpočtové prostriedky z pripísaných príjmov

                           Článok 9 ods. 1 a 4 nariadenia o rozpočtových pravidlách

                           Disponibilné rozpočtové prostriedky

                           1 264 024 722 (100 %)

                           31 412 881 (100 %)

                           281 461 344 (100 %)

                           Prijaté záväzky

                           1 249 096 468 (98,82 %)

                           —

                           Vykonané platby

                           941 932 832 (75,40 %)

                           29 679 028 (94,48 %)

                           259 853 230 (92,32 %)

                           Rozpočtové prostriedky prenesené do roku 2006

                           Článok 9 ods. 1 a 2 nariadenia o rozpočtových pravidlách

                           307 163 636

                           Článok 9 ods. 1, 2a a 5 nariadenia o rozpočtových pravidlách

                           200 000

                           Zrušené rozpočtové prostriedky

                           14 728 254

                           —

                           21 608 114 (7,68 %)

                           Súvaha k 31. decembru 2005: 1 520 822 777

               3.

               konštatuje, že v roku 2005 bolo viazaných 98,82 % rozpočtových prostriedkov z rozpočtu Európskeho parlamentu, miera zrušenia bola 1,18 % a podobne ako v predchádzajúcich rokoch sa dosiahla veľmi vysoká úroveň plnenia rozpočtu;

               4.

               pripomína však, že táto vysoká miera plnenia sa dá čiastočne pripísať dôslednej praxi zberných prenosov od roku 1992, pomocou ktorých sa na konci roku presúvajú všetky nevyužité rozpočtové prostriedky do rozpočtových riadkov na budovy, a najmä na kapitálové zálohové platby s cieľom znížiť budúce platby úrokov; v tejto súvislosti sa na konci roku 2005 presunulo zberným prenosom 124 144 556 EUR (približne 10 % rozpočtových prostriedkov); z tejto sumy sa:

                           —

                           75,7 milióna EUR použilo na nákup budov Winston Churchill (WIC) a Salvador de Madariaga (SDM) v Štrasburgu,

                           —

                           46,2 milióna EUR presunulo na predčasnú úhradu ročných splátok nájomného za budovy D4 a D5 v Bruseli,

                           —

                           a 2,3 milióna EUR sa odložilo na Európsky dom vo Valette,

                     okrem toho Parlament bežným prenosom spolu s Komisiou obstaral Európske domy v Kodani (10,6 milióna EUR) a Haagu (7,4 milióna EUR);

               5.

               pripomína svojim príslušným orgánom svoje rozhodnutie, že „... spätné platby za budovy ... by sa mali stanoviť v rámci stratégie rozpočtu“ (11); kriticky sa preto vyjadruje na adresu svojich príslušných orgánov, že stále nie sú schopné s dostatočnou jasnosťou zostaviť rozpočet pre politiku Európskeho parlamentu v oblasti nehnuteľností, s ohľadom na nadobúdanie nehnuteľností v budúcnosti (v rozpočtovom riadku „Obstaranie nehnuteľného majetku“ je za roky 2005, 2006 a 2007 iba poznámka „p.m.“);

               6.

               opätovne formuluje svoju žiadosť na zmenu a doplnenie článku 16 vnútorných pravidiel plnenia rozpočtu Európskeho parlamentu s cieľom podmieniť stavebné projekty, ktoré majú značné finančné dôsledky na rozpočet Európskeho parlamentu, súhlasom Výboru pre rozpočet;

               7.

               opätovne žiada rozpočtový orgán, aby zostavil predpokladané rozpočty, ktoré by zaručili, že sumy v návrhu rozpočtu budú odrážať skutočné potreby Európskeho parlamentu v rôznych oblastiach politík; žiada povoľujúcich úradníkov vymenovaných delegovaním, aby vo svojich výročných správach o činnosti jasne uviedli získané ročné rozpočtové prostriedky, prijaté záväzky, vykonané platby a nepoužitú sumu prostriedkov; okrem toho vyzýva povoľujúcich úradníkov vymenovaných delegovaním, aby stanovili príčiny – tak, ako sa to už do istej miery stalo – prečo rozpočtové prostriedky neboli úplne vyčerpané;

               8.

               je si vedomý skutočnosti, že Dvor audítorov uverejní v blízkom čase osobitnú správu o politike inštitúcií v oblasti nehnuteľností; žiada svoj príslušný výbor, aby na základe tejto osobitnej správy vypracoval iniciatívnu správu; zastáva názor, že tento výbor by mal mať právo vypracovávať iniciatívne správy o každej osobitnej správe Dvora audítorov, ak sa tak rozhodne, a to bez predchádzajúceho povolenia a nad rámec kvóty pre takéto správy;

               9.

               vyjadruje poľutovanie nad tým, že rozpočtový riadok týkajúci sa informačnej kancelárie Európskeho parlamentu zostáva nediferencovaný, a želá si, aby mal k dispozícii prieskum najlepších postupov všetkých informačných kancelárií, pokiaľ ide o vynaložené náklady;

         Poznámky Dvora audítorov k rozpočtovému roku 2005

               10.

               víta skutočnosť, že pri audite Dvora audítorov neboli zistené žiadne významné chyby (bod 10.4);

               11.

               berie na vedomie postrehy Dvora audítorov, čo sa týka nových počítačových programov na výpočet platov zamestnancov, rovnako ako odpoveď príslušného oddelenia Európskeho parlamentu, ktorá zdôrazňuje, že od marca 2006 sa uskutočňujú systematické kontroly ex post;

               12.

               uznáva kritiku Dvora audítorov, pokiaľ ide o paušálne platby za služobné cesty zamestnancov medzi troma obvyklými pracoviskami; podotýka však, že zámerom administratívy Európskeho parlamentu bolo vytvoriť rovnováhu medzi požiadavkami regulačného rámca a potrebami špecifického pracovného prostredia inštitúcie; žiada Dvor audítorov, aby sledoval fungovanie paušálnych platieb a upozornil orgán, ktorý royhoduje o absolutóriu, ak zaznamená akýkoľvek náznak zneužitia;

               13.

               konštatuje, že Dvor audítorov poukázal na nedostatky systémov dohľadu a kontroly (bod 10.9), ktoré sa týkajú platieb príspevkov poslancom Európskeho parlamentu; považuje za znepokojivú skutočnosť, že v polovici roku 2006 iba 54 % poskytovateľov služieb a iba 29 % osôb poverených výkonom platieb predložili faktúry za obdobie júl 2004 až jún 2005; konštatuje, že vnútorný audit príspevkov poslancov na asistentov sa ukončí včas na účely postupu udeľovania absolutória za rok 2006;

         Výročná správa vnútorného audítora

               14.

               konštatuje, že v roku 2005 oddelenie vnútorného auditu vyhotovilo 7 správ: výročnú správu vnútorného audítora, správy o kontrole jeho revízie rámca vnútornej kontroly generálnych riaditeľstiev, o procesoch obstarávania a o dvoch informačných kanceláriách Európskeho parlamentu (schválil aj dve správy Európskeho ombudsmana);

               15.

               víta skutočnosť, že vnútorný audítor bol nielen pripravený pomôcť spravodajcovi zodpovednému za správu o absolutóriu Európskeho parlamentu, ale aj – po prvý raz osobne – oficiálne predniesol závery svojej výročnej správy za rok 2005 Výboru pre kontrolu rozpočtu, čím sa táto správa stala nielen vnútorným nástrojom riadenia, ale aj dôležitým referenčným bodom pri výročnom udeľovaní absolutória;

               16.

               zdôrazňuje, že audity potvrdili, že inštitúcia je stále vo fáze prechodu medzi dvoma zásadne odlišnými ponímaniami vnútornej kontroly a že na úplnú realizáciu rámca vnútornej kontroly (RVK) vo všetkých oddeleniach bude treba viac času;

               17.

               víta skutočnosť, že vnútorný audítor sa pri svojej práci v roku 2005 sústredil na proces obstarávania a kontrolu odsúhlasených akčných plánov, ktoré boli výsledkom revízie RVK v rokoch 2003 a 2004;

               18.

               v oblasti obstarávania vyzdvihuje tieto body:

                           —

                           musí existovať dostatočná záruka, že verejná súťaž bude zodpovedať príslušným potrebám, bude regulárna, nákladovo efektívna a transparentná,

                           —

                           musí sa poskytnúť jasná a komplexná dokumentácia verejnej súťaže,

                           —

                           musia sa stanoviť náležité kritériá vylúčenia, výberu a prideľovania,

                           —

                           pri kontakte s účastníkmi verejnej súťaže sa musí zabezpečiť včasnosť, nestrannosť a transparentnosť,

                           —

                           musí sa zaručiť, aby rozhodnutia otváracieho výboru boli transparentné a dôsledné,

                           —

                           hodnotenie verejných súťaží sa musí zakladať na oznámených kritériách,

                           —

                           na účely auditu sa musia uchovávať záznamy o zadávaní zákaziek,

                           —

                           zmluvné ustanovenia musia spĺňať podmienky verejnej súťaže,

                           —

                           dosiahnutie týchto cieľov si vyžaduje náležitú kontrolu v kritických počiatočných štádiách procesu obstarávania,

                           —

                           musí sa zlepšiť efektívnosť kontroly ex ante rozpočtových prostriedkov určených na obstarávanie;

               19.

               žiada Dvor audítorov, aby najneskôr v rozpočtovom roku 2008 vyhodnotil, v akom rozsahu boli dosiahnuté ciele v oblasti obstarávania;

               20.

               opätovne zdôrazňuje, že vytvorenie RVK povoľujúcimi úradníkmi vymenovanými delegovaním má tieto ciele kontroly: súlad s platnými právnymi predpismi, pravidlami a postupmi, spoľahlivosť údajov manažmentu a záznamov, ako aj hospodárnosť, efektívnosť a účinnosť operácií;

               21.

               pripomína ďalej, že povoľujúci úradníci musia splniť 22 minimálnych kritérií, aby zrealizovali ciele kontroly; tieto kritériá je možno rozdeliť do piatich kategórií kontroly: prostredie kontroly, riadenie výkonov a rizika, komunikácia a výmena informácií, kontrolné činnosti a sledovanie (audit a hodnotenie);

               22.

               v oblasti RVK zdôrazňuje tieto body (v rokoch 2003/2004 oddelenie vnútorného auditu odsúhlasilo 454 opatrení s povoľujúcimi oddeleniami a uskutočnilo kontrolné postupy s cieľom zistiť, či sa riadne vykonali; doteraz sa takto potvrdilo 341 opatrení):

                           —

                           z 37 opatrení vyplývajúcich z revízie počítačového systému používaného na riadenie rozpočtových transakcií sa do konca roku 2005 nevykonali iba 3 a ďalších 9 sa čiastočne vykonalo,

                           —

                           z 304 opatrení na kontrolu stupňa súladu s minimálnymi kritériami vnútornej kontroly a cieľmi kontroly sa úplne vykonalo 150, 86 čiastočne a pri 68 oddelenia zatiaľ nepodnikli žiadne kroky,

                           —

                           čo sa týka všetkých ostatných opatrení, ktoré neboli úplne vykonané, oddelenie vnútorného auditu odsúhlasilo s povoľujúcimi oddeleniami upravený harmonogram na rok 2007;

               23.

               vyjadruje poľutovanie nad tým, že audit parlamentného príspevku poslancov na asistentov sa neskončil včas na účely postupu udeľovania absolutória za rok 2005; vyzýva svoj príslušný výbor, aby v neskoršom štádiu venoval tomuto auditu osobitnú pozornosť;

         Finančné hospodárenie Európskeho parlamentu

               24.

               konštatuje, že analýza finančného hospodárenia, ktorá je prílohou účtovnej závierky za rok 2005, poskytuje užitočný prehľad o najdôležitejšom finančnom vývoji preverovaného roka;

               25.

               poukazuje na to, že časť riadiacej činnosti v Európskom parlamente v roku 2005 bola v nezmenenej forme zameraná na prispôsobovanie sa novým požiadavkám nariadenia o rozpočtových pravidlách, a síce prostredníctvom zavádzania nových kontrolných systémov, postupov a pracovných metód, vytvárania vzdelávacích programov a určovania nových oblastí zodpovednosti;

               26.

               konštatuje, že prvé skúsenosti s uplatňovaním podmienok nového nariadenia o rozpočtových pravidlách v inštitúcii, akou je Európsy parlament, ktorá musí spravovať administratívny rozpočet, poukazujú v niektorých prípadoch na to, že sa vytvorili príliš zložité systémy a finančné obehy;

               27.

               konštatuje, že niektoré generálne riaditeľstvá sú aj naďalej toho názoru, že určité ustanovenia nariadenia o rozpočtových pravidlách a jeho vykonávacie predpisy vedú k prílišnej byrokratizácii celkového procesu vnútornej kontroly a sú zbytočnou prekážkou manažmentu;

               28.

               poznamenáva, že v pôvodnom riaditeľstve finančnej kontroly boli kontrolou poverení 18 zamestnanci (z celkového počtu 20 zamestnancov), zatiaľ čo podľa novej štruktúry zavedenej novým nariadením o rozpočtových pravidlách sa týmito úlohami zaoberá 44 zamestnancov v rôznych generálnych riaditeľstvách, okrem ktorých v oddelení vnútorného auditu pracuje 10 audítorov (z celkového počtu 12 zamestnancov);

               29.

               opätovne potvrdzuje názor, ktorý vyjadril vo svojich uzneseniach z 26. septembra 2006, 12. apríla 2005 (12), 21. apríla 2004 (13) a 8. apríla 2003 (14), že „rozsah postupu udelenia absolutória by mal zahŕňať nielen riadenie činností generálneho tajomníka a administratívy Európskeho parlamentu, ale aj rozhodnutia prijaté riadiacimi orgánmi Európskeho parlamentu, napr. jeho predsedom, predsedníctvom a konferenciou predsedov“;

               30.

               zdôrazňuje, že Európsky parlament udeľuje absolutórium nie generálnemu tajomníkovi, ale skôr predsedovi Európskeho parlamentu, keďže konečnú politickú zodpovednosť za prípravu a plnenie rozpočtu nesú volení poslanci, a nie úradníci; vyzýva preto predsedu a podpredsedu zodpovedného za rozpočet, aby sa v prípade potreby zúčastňovali na budúcich schôdzach Výborou pre kontrolu rozpočtu a aby sa dohodli s výborom na vhodnej forme na dosiahnutie plodného politického dialógu počas postupu udeľovania absolutória;

               31.

               víta skutočnosť, že predsedníctvo začalo diskusiu o svojom vzťahu k rozpočtovému orgánu a orgánu udeľujúcemu absolutórium s cieľom vyjasniť presný praktický význam politickej zodpovednosti pripisovanej členom riadiacich orgánov Európskeho parlamentu, pokiaľ ide o vykonávanie právomocí a prijímanie rozhodnutí v otázkach s významnými finančnými dôsledkami; vyzýva novozvolené predsedníctvo, aby v tejto diskusii pokračovalo a do rozpravy zapojilo aj príslušné výbory;

               32.

               víta skutočnosť, že generálny tajomník vypracoval stručný a zrozumiteľný dokument, v ktorom je vysvetlený rozpočet na roky 2004 a 2005 a ktorý je dostupný na internetovej stránke Európskeho parlamentu;

         Správy o činnosti generálneho tajomníka

               33.

               poukazuje na to, že 10. apríla 2006 generálny tajomník Európskeho parlamentu postúpil Výboru pre kontrolu rozpočtu správy o činnosti generálnych riaditeľov za rok 2005; v tejto súvislosti generálny tajomník zo svojej pozície povoľujúceho úradníka vymenovaného delegovaním vyhlásil, že má dostatočné záruky, že rozpočet Európskeho parlamentu sa plnil v súlade so zásadami riadneho finančného hospodárenia a že stanovený rámec kontroly poskytuje požadované záruky pokiaľ ide o zákonnosť a riadnosť príslušných operácií;

               34.

               víta skutočnosť, že všetci generálni riaditelia vydali vyhlásenie o vierohodnosti finančných transakcií ich oddelenia;

               35.

               oceňuje pokrok pri harmonizácii formálnej úpravy a štruktúry výročných správ o činnosti; je však naďalej toho názoru, že by malo byť možné zlepšiť ich čitateľnosť a porovnateľnosť; žiada príslušné oddelenia, aby do správ začlenili jednostranové zhrnutie, ktoré by uvádzalo pridelené rozpočtové prostriedky, prijaté záväzky, vykonané platby a spôsob naloženia so sumami, ktoré sa nevyčerpali (t. j. prenosy, presuny, zberné prenosy atď.), ako aj hlavné udalosti uplynulého roka;

               36.

               konštatuje, že zo záverov správ o činnosti vyplývajú tieto všeobecné výzvy:

                           —

                           uvedenie rámca vnútornej kontroly do praxe je časovo náročnejšie, ako sa pôvodne predpokladalo,

                           —

                           plnenie rozpočtu podľa nového nariadenia o rozpočtových pravidlách,

                           —

                           plnenie politických požiadaviek v krátkom časovom horizonte,

                           —

                           prijímanie a integrácia nových zamestnancov;

         Verejné obstarávanie

               37.

               pripomína, že podľa článkov 54 a 119 vykonávacích predpisov nariadenia o rozpočtových pravidlách (15) predkladajú inštitúcie rozpočtovému orgánu správy o dohodnutých postupoch a o zmluvách, ktoré nespadajú do pôsobnosti smerníc o verejnom obstarávaní; zoznam dodávateľov, s ktorými sa uzatvoria zmluvy, ktorých predmetom je hodnota viac ako 50 000 EUR, čo je menej ako hranica, ktorú stanovujú uvedené smernice, sa uverejňuje v úradnom vestníku a zoznam dodávateľov, s ktorými sa uzatvoria zmluvy, ktorých predmetom je hodnota medzi 13 800 EUR a 50 000 EUR sa uverejňuje na internetových stránkach inštitúcií; okrem toho Európsky parlament v roku 2003 vyzval svojho generálneho tajomníka, aby raz za rok vypracoval správu o uzatvorených zmluvách (16);

               38.

               konštatuje, že výročná správa obsahuje tieto údaje o zmluvách uzatvorených v roku 2005 s hodnotou vyššou alebo rovnou ako 13 800 EUR:

                           Druh zmluvy

                           Počet
                           (rok 2004 v zátvorkách)

                           Percentá
                           (rok 2004 v zátvorkách)

                           Suma v EUR
                           (rok 2004 v zátvorkách)

                           Percentá
                           (rok 2004 v zátvorkách)

                           Služby

                           199 (229)

                           64 % (58 %)

                           89 551 639
                           (180 927 304)

                           44 % (75 %)

                           Zásobovanie

                           53 (99)

                           17 % (25 %)

                           29 036 604
                           (26 500 867)

                           14 % (11 %)

                           Práce

                           48 (60)

                           15 % (15 %)

                           13 763 856
                           (18 876 271)

                           7 % (8 %)

                           Budovy

                           12 (4)

                           4 % (2 %)

                           73 149 658
                           (15 593 025)

                           35 % (6 %)

                              Spolu

                           312 (392)

                           100 %

                           205 501 756
                           (241 897 467)

                           100 %

                           Druh postupu

                           Počet
                           (rok 2004 v zátvorkách)

                           Percentá
                           (rok 2004 v zátvorkách)

                           Suma v EUR
                           (rok 2004 v zátvorkách)

                           Percentá
                           (rok 2004 v zátvorkách)

                           Priemerná suma
                           (rok 2004 v zátvorkách)

                           Verejný

                           64 (95)

                           21 % (24 %)

                           94 187 176
                           (157 909 034)

                           71 % (70 %)

                           1 471 675
                           (1 662 200)

                           Obmedzený

                           112 (110)

                           37 % (28 %)

                           26 676 276
                           (39 897 441)

                           20 % (18 %)

                           238 181
                           (362 704)

                           Dohodou

                           124 (183)

                           42 % (48 %)

                           11 488 646
                           (28 497 967)

                           9 % (12 %)

                           92 650
                           (155 727)

                              Spolu

                           300 (388)

                           100 %

                           132 352 098
                           (226 304 442)

                           100 %

                           441 174
                           (585 259)

               39.

               poukazuje na to, že z 312 uzatvorených zmlúv bolo 147 v hodnote aspoň 50 000 EUR, zatiaľ čo hodnota 165 bola medzi 13 800 EUR a 50 000 EUR; kladie administratíve otázku, či sú podľa nej postupy uzatvárania zmlúv poslednej skupiny pri uplatňovaní revidovaného nariadenia o rozpočtových pravidlách dostatočne efektívne;

               40.

               pripomína, že vnútorný audítor ukončil audit postupu obstarávania na úrovni inštitúcií a jeho odporúčania sa uvádzajú vyššie;

               41.

               víta skutočnosť, že s ohľadom na hodnotu bolo z 91 % zmlúv bolo 71 % uzatvorených v rámci otvoreného a 20 % obmedzeného postupu;

               42.

               berie na vedomie odpoveď generálneho tajomníka (17), v ktorej uvádza opatrenia uskutočnené na vytvorenie databázy zmlúv podľa článku 95 nariadenia o rozpočtových pravidlách; rovnako uznáva, že revidované nariadenie o rozpočtových pravidlách teraz počíta s jedinou centrálnou databázou pre všetky inštitúcie, ktorú by spravovala Komisia;

         Politické skupiny (revízia účtovných závierok a postupov – rozpočtová položka 3701)

               43.

               pripomína, že bod 2.7.3 pravidiel o použití prostriedkov z rozpočtovej položky 3701 (18) zaväzuje predsedníctvo a Výbor pre kontrolu rozpočtu, aby sa zaoberalo s účtovnými závierkami politických skupín v súlade s právomocami, ktoré im udeľuje rokovací poriadok;

               44.

               opätovne konštatuje, že politické skupiny sú samy zodpovedné za hospodárenie a použitie prostriedkov z rozpočtu Európskeho parlamentu a že podmienky, podľa ktorých sa používajú prostriedky z rozpočtovej položky 3701, nespadajú do právomoci oddelenia vnútorného auditu Európskeho parlamentu;

               45.

               víta skutočnosť, že politické skupiny zverejnili svoje vnútorné finančné pravidlá a závierky za rok 2005 na internetovej stránke Európskeho parlamentu;

               46.

               zaznamenáva tieto údaje o využití rozpočtových prostriedkov z rozpočtovej položky 3701 v roku 2005:

                           (v tis. EUR)

                           Celková suma vyčlenených rozpočtových prostriedkov

                           61 973

                           Nezaradení poslanci

                           1 329

                           Suma vyčlenená pre politické skupiny

                           60 644

                           Skupina

                           Prostriedky z rozpočtu Parlamentu

                           Vlastné zdroje skupiny a prenosy

                           Výdavky v roku 2005

                           Miera plnenia

                           Strop prenosov (19)

                           Prenos do roku 2006

                           PPE-DE

                           17 282

                           4 510

                           15 066

                           69 %

                           8 641

                           6 727

                           PSE

                           13 107

                           5 447

                           11 679

                           63 %

                           6 554

                           6 554

                           ALDE

                           5 783

                           2 251

                           4 354

                           54 %

                           2 892

                           2 892

                           Verts/ALE

                           2 712

                           777

                           2 448

                           71 %

                           1 356

                           1 040

                           GUE/NGL

                           2 726

                           1 223

                           2 735

                           69 %

                           1 363

                           1 214

                           UEN

                           1 672

                           284

                           1 525

                           78 %

                           836

                           430

                           IND/DEM

                           2 182

                           688

                           2 044

                           71 %

                           1 091

                           826

                           NI

                           1 110

                           219

                           986

                           74 %

                           555

                           260

                              Spolu

                           46 575

                           15 399

                           40 837

                           66 %

                           23 287

                           19 942

               47.

               berie na vedomie skutočnosť, že vonkajší audítori politických skupín potvrdili súlad závierok so súčasnými pravidlami a medzinárodnými účtovnými normami;

               48.

               konštatuje, že 3. júla 2006 predsedníctvo schválilo správy skupín o plnení rozpočtu a príslušné správy audítorov; v tejto súvislosti vrátila skupina PSE 322 107 EUR a skupina ALDE 788 845 EUR nevyužitých prostriedkov do rozpočtu Európskeho parlamentu, keďže sa tieto prostriedky nemohli preniesť;

               49.

               poznamenáva, že politické skupiny využili priemerne iba 66 % pre ne vyčlenených rozpočtových prostriedkov (v roku 2004: 74 %);

         Politické strany na európskej úrovni

               50.

               berie na vedomie tento súhrn účtovných závierok za rozpočtový rok 2005:
               Plnenie rozpočtu za rok 2005

                           (v EUR)

                           Strana (20)

                           Vlastné zdroje

                           Celkový grant od EP

                           Celkové príjmy

                           Príspevok ako % oprávnených výdavkov (max. 75 %)

                           PPE

                           1 053 583,60

                           2 398 941,14

                           3 452 524,74

                           70,08 %

                           PSE

                           848 943,72

                           2 489 175,00

                           3 338 118,72

                           74,76 %

                           ELDR

                           358 234,17

                           819 562,69

                           1 177 796,86

                           70,10 %

                           EFGP

                           205 699,82

                           568 261,00

                           773 960,82

                           73,64 %

                           AEN

                           38 184,98

                           114 330,48

                           152 515,46

                           74,96 %

                           PDE

                           85 932,25

                           253 933,49

                           339 865,74

                           74,86 %

                           GE

                           121 956,00

                           365 868,00

                           487 824,00

                           69,49 %

                           EFA

                           84 530,51

                           217 906,00

                           302 436,51

                           72,05 %

                              Spolu

                           2 797 065,05

                           7 117 977,80

                           10 025 042,85

                           72,18 %

               51.

               podčiarkuje skutočnosť, že vonkajší audítori politických strán potvrdili, že účtovné závierky boli v súlade so zákonnými ustanoveniami článkov 6, 7, 8 a 10 nariadenia Európskeho parlamentu a Rady (ES) č. 2004/2003 zo 4. novembra 2003 o štatúte a financovaní politických strán na európskej úrovni (21) a že predložené účtovné závierky poskytovali pravdivý a verný obraz o finančnej situácii politických strán na záver roka 2005;

               52.

               poznamenáva však, že:

                           —

                           Strana európskej ľavice prekročila svoj predbežný rozpočet a vytvorila stratu vo výške 42 000 EUR, ktorá nie je úplne krytá existujúcim kapitálom; táto politická strana preto musí výrazne zlepšiť štruktúru vnútornej kontroly a okamžite rekapitalizovať stranu s cieľom splniť záväzky na rok 2005 a zaručiť dostatočnú rezervu do budúcnosti,

                           —

                           plnenie rozpočtu Únie za Európu národov (AEN) a Európskej demokratickej strany (PDE) bolo pod úrovňou predbežného rozpočtu, čo viedlo k zníženiu príspevku a vráteniu nadmerne vyplatenej sumy (110 669,52 EUR od AEN a 113 690,51 EUR od PDE);

               53.

               zdôrazňuje skutočnosť, že politické strany na európskej úrovni vo vysokej miere využívajú im dostupné rozpočtové prostriedky;

               54.

               opätovne zdôrazňuje dôležitosť svojich návrhov pre budúce zlepšovanie nariadenia (ES) č. 2004/2003, ako to načrtol vo svojom uznesení 23. marca 2006 (22);

               55.

               vyjadruje potešenie nad tým, že vo veci financovania politických strán na európskej úrovni podľa rozhodnutia predsedníctva z 1. februára 2006 sa dosiahli tieto pokroky:

                           —

                           oprávnené náklady z príspevku bežného roka (n) sa môžu preplatiť v roku n + 1,

                           —

                           predsedníctvo schválilo viacročný indikatívny rozpočet na obdobie rokov 2007 – 2009;

               56.

               je naďalej presvedčený, že politickým stranám na európskej úrovni sa musí umožniť vytvárať rezervy na pokrytie zákonných povinností voči svojim zamestnancom a zmluvným partnerom v prípade, ak by politická strana zanikla; žiada Komisiu, aby viac nezabúdala na svoj záväzok, ktorý prijala počas zmierovacieho postupu z 21. novembra 2006, že predloží návrh na zmenu a doplnenie nariadenia (ES) č. 2004/2003, a to zaradením príslušných ustanovení o vyňatí vlastných zdrojov z pravidla neziskovosti stanoveného v článku 109 nariadenia o rozpočtových pravidlách, najmä príspevkov a členských poplatkov získaných v rámci ročných operácií politických strán na európskej úrovni presahujúcich 25 % oprávnených nákladov, ktoré znáša prijímateľ podľa článku 10 ods. 2 nariadenia (ES) č. 2004/2003;

         Politika Európskeho parlamentu v oblasti nehnuteľností

               57.

               uznáva, že ustálenou praxou Európskeho parlamentu je nadobudnúť do svojho vlastníctva nehnuteľnosti, ktoré využíva; z tohto dôvodu od roku 1992 do roku 2005 investoval sumu v celkovej výške 1,4 miliardy EUR do nehnuteľného majetku, a tým podľa vlastných prepočtov ušetril do konca roku 2006 približne 700 miliónov EUR na nájomnom a poplatkoch;

               58.

               žiada generálneho tajomníka, aby poskytol príslušnému parlamentnému výboru podrobné informácie o nákladoch na prevádzku troch pracovísk Európskeho parlamentu v celkovom vyjadrení i podľa jednotlivých miest, keďže posledná aktualizácia týchto údajov bola požadovaná za rok 2000, keď mala EÚ iba 15 členských štátov, aby tak Európsky parlament mohol získať lepší prehľad o štruktúre svojich nákladov a identifikovať oblasti, v ktorých je možné dosiahnuť úspory;

         Štrasburg

               59.

               opätovne zdôrazňuje, že Výbor pre kontrolu rozpočtu počas prípravy udelenia absolutória za rok 2004 dôkladne preskúmal okolnosti obstarania budov Winston Churchill (WIC), Salvador de Madariaga (SDM) a IPE III;

               60.

               zdôrazňuje, že po jednomyseľnom rozhodnutí predsedníctva z 23. októbra 2006 sa Európsky parlament stal vlastníkom týchto troch budov; finančné a zákonné podmienky v kúpnej zmluve boli takéto:

                           —

                           kúpna cena 143 125 000 EUR zaplatená v hotovosti v čase podpisu zmluvy, prevod dvoch budov za symbolickú cenu 1 EUR za každú,

                           —

                           Európsky parlament sa stáva vlastníkom budov s účinnosťou od dátumu podpisu zmluvy,

                           —

                           za program renovácie budov, ako bol pôvodne schválený s SCI-Erasme, a jeho ukončenie bude zodpovedné mesto Štrasburg,

                           —

                           mesto Štrasburg najneskôr do 31. decembra 2007 zabezpečí financovanie a uskutočnenie krokov potrebných na klasifikáciu budovy IPE II ako „verejne prístupnej budovy prvej kategórie“;

               61.

               konštatuje, že predsedníctvo pri tejto príležitosti rovnako schválilo platbu nájomného za tieto tri budovy na rok 2006 až do momentu podpisu rámcovej dohody (28. septembra 2006) v súlade so stanoviskom právneho oddelenia z 26. júna 2006: 7 352 644,14 EUR za budovy WIC a SDM a 4 023 329,90 EUR za budovu IPE III;

               62.

               ďalej konštatuje, že kúpna zmluva stanovuje, že ak Európsky parlament prevedie celý komplex budov do vlastníctva tretej strany inej ako inštitúcia či orgán Európskej únie, jeho vlastníkom sa opäť stane mesto Štrasburg za symbolickú cenu 1 EUR; na cene budov sa vzájomne dohodne Európsky parlament a mesto Štrasburg, v prípade, že nedôjde k dohode, cenu určí nezávislý posudok;

         Luxemburg

               63.

               berie na vedomie jednotlivé prvky rámcovej dohody medzi luxemburskými orgánmi a Európskym parlamentom, pokiaľ ide o rozširovanie budovy Konrad Adenauer (KAD I a II); rámcová dohoda sa viaže na pozemok, právo Európskeho parlamentu prenajať všetky budovy alebo ich časti a na podmienky poskytnutia vecného práva ktorémukoľvek kupcovi budov;

               64.

               ďalej konštatuje, že náklady projektového manažmentu uskutočnenia ďalších štúdií, projektového manažmentu rekonštrukcie budovy KAD a náklady na zmluvy na obstaranie prác sa odhadujú na 345 170 900 EUR (hodnota v máji 2005);

               65.

               zdôrazňuje, že bude žiadať environmentálne osvedčenie pre rozšírenie budovy KAD v súlade so svojím záväzkom k Systému environmentálneho manažmentu a auditu (EMAS);

         Brusel

               66.

               pripomína, že 10. októbra 2004 podpísal dlhodobý prenájom so stavebným investorom a udelil mu vecné predkupné právo v súvislosti s výstavbou budov D4-D5 s možnosťou ich odkúpenia; celkový rozpočet je na úrovni 325,2 milióna EUR a zálohové platby vo výške 192,6 milióna EUR už boli uskutočnené;

               67.

               poznamenáva, že v júli 2005 predsedníctvo schválilo vytvorenie priestoru pre kultúru a európskeho návštevníckeho centra v budove D4;

               68.

               zdôrazňuje, že belgická vláda sa prednedávnom formou listu premiéra Guya Verhostadta z 28. septembra 2004 zaručila uhradiť Európskemu parlamentu náklady súvisiace s pozemkom a jeho úpravou a súčasne sa vyjadril, že je to štandardný postup, ktorý sa uplatňuje aj v prípade iných európskych inštitúcií;

               69.

               vyjadruje však poľutovanie nad tým, že belgické orgány doteraz nesplnili dohodu o nákladoch za pozemok vo výške 43 miliónov EUR a že majú námietky voči celkovej sume úhrady Európskeho parlamentu za náklady na úpravu pozemku pre budovu D4-D5, ktorú oddelenia Parlamentu stanovili na 30,8 milióna EUR;

               70.

               ponuku belgických orgánov vo výške 15 miliónov EUR považuje za neprijateľnú; zastáva názor, že náklady na pokrytie strechy železničnej stanice, ktorá je hlavnou tepnou verejnej dopravy, z princípu nemôžu byť kryté z rozpočtu Európskeho parlamentu;

               71.

               vyjadruje svoju podporu predsedovi a predsedníctvu, aby riešili spory, ktoré vznikli medzi belgickými úradmi a Európskym parlamentom, a chránili pritom finančné a inštitucionálne záujmy Parlamentu;

               72.

               vyzýva preto belgickú vládu, aby dodržala spomínanú dohodu;

               73.

               zastáva názor, že stavanie nových budov Európskeho parlamentu a následné stavebné investície okolo týchto budov mali vplyv na okolie, pokiaľ ide o bývanie, dopravu a pracovné a životné podmienky, a vyzýva preto generálneho tajomníka, aby uskutočňoval politiku pravidelných konzultácií so zástupcami obyvateľov tejto oblasti a predkladal správy o dosiahnutých výsledkoch s cieľom obmedziť negatívny vplyv prítomnosti Európskeho parlamentu, a to v spolupráci s miestnymi úradmi včas na účely nasledujúceho absolutória;

         Systém doplnkového dôchodkového zabezpečenia

               74.

               pripomína, že Dvor audítorov vo svojich výročných správach, naposledy v roku 2005 (tabuľka 10.2), poukazoval na to, že pre systém doplnkového dôchodkového zabezpečenia Európskeho parlamentu treba vytvoriť dostatočný právny základ; pripomína, že podľa Dvora audítorov treba tiež stanoviť jednoznačné pravidlá pre prípad deficitu; konštatuje však, že podľa názoru právneho oddelenia Európskeho parlamentu už dostatočný právny základ pre doplnkové dôchodkové zabezpečenie existuje, a to v rámci správnej autonómie Európskeho parlamentu, ustanovenej v článku 199 Zmluvy o ES (bývalý článok 142 Zmluvy o EHS), ktorý oprávňuje Európsky parlament prijať akékoľvek opatrenia týkajúce sa jeho vnútornej organizácie, a okrem toho, že po nadobudnutí účinnosti štatútu poslancov bude právnym základom pre dôchodkový fond článok 27 štatútu;

               75.

               konštatuje, že v novembri 2005 mal doplnkový dôchodkový fond 475 členov, ktorí mesačne platili príspevok vo výške 948 EUR (čo predstavuje jednu tretinu), ktorý im bol priamo strhávaný z príspevku na všeobecné výdavky; Európsky parlament súčasne platil za každého člena mesačne príspevok vo výške 1 896 EUR;

               76.

               vyzýva členov doplnkového dôchodkového fondu, aby do konca novembra 2007 preukázali, že ich príspevky strhnuté z príspevku na všeobecné výdavky boli vyplatené zo súkromného zdroja príjmu; v opačnom prípade budú členovia vystavení obvineniam zo skrytého dodatočného príjmu;

               77.

               vyzýva administratívu, aby od januára 2008 pozastavila platby poslancom, ktorí nepreukázali, že ich osobný príspevok do doplnkového dôchodkového fondy bol nahradený zo súkromného zdroja príjmu;

               78.

               pripomína predsedníctvu a administratíve, že do do 30. marca 2007 mali navrhnúť opatrenia, ktoré by zabezpečili, aby sa osobné platby členov fondu do dôchodkového fondu uskutočňovali prostredníctvom priameho príkazu na úhradu zo súkromného zdroja príjmu (23);

               79.

               konštatuje, že doplnkovému dôchodkovému fondu sa podarilo znížiť svoj poistný deficit, ktorý existoval už 5 rokov, z 43 756 745 EUR v roku 2004 na 28 875 471 EUR v roku 2005, a tým zlepšiť stav poistného zabezpečenia fondu zo 76,8 % v roku 2004 na 86,1 % v roku 2005; zdôrazňuje, že počas uplynulých rokov vykazovali akciové trhy vysokú mieru nestability, a preto je neisté, akým smerom sa bude ďalej vyvíjať poistný deficit fondu;

               80.

               vyzýva investičných správcov fondu, aby uprednostnili investície s nízkym rizikom a riadili sa etickými normami pre investície, ako sa uvádza v uzneseniach Parlamentu;

               81.

               berie na vedomie, že člen fondu môže od 60. roku života a iba po piatich rokoch prispievania do fondu poberať od januára 2006 dôchodok vo výške 1 304 EUR mesačne;

               82.

               víta skutočnosť, že predsedníctvo vytvorilo pracovnú skupinu s cieľom preveriť finančnú situáciu doplnkového dôchodkového fondu na základe nezávislej poistnej štúdie; žiada, aby bol jeho Výbor pre kontrolu rozpočtu pravidelne informovaný o zisteniach pracovnej skupiny;

               83.

               zastáva názor, že vzťah medzi Európskym parlamentom a dôchodkovým fondom musí byť po ukončení práce skupiny predsedníctva založený na zmluvnom základe;

               84.

               je toho názoru, že potom, ako štatút poslancov Európskeho parlamentu nadobudne účinnosť, doplnkový dôchodkový fond by sa mal obmedziť na plnenie práv (nadobudnutých do júna 2009), čo znamená, že poslanci Európskeho parlamentu ani členovia fondu nebudú môcť ďalej prispievať do fondu; žiada predsedníctvo, aby prijalo potrebné opatrenia;

         Asistenti v Európskom parlamente

               85.

               víta rozhodnutie predsedníctva z 25. septembra 2006, ktorým prijalo kódex asistentov v Európskom parlamente; zastáva názor, že každému poslancovi by mala byť doručená kópia tohto kódexu v jeho materskom jazyku;

               86.

               na základe údajov poskytnutých generálnym tajomníkom 24. januára 2007 poznamenáva, že celkový počet akreditovaných asistentov je v súčasnosti 1 416, z čoho 433 sú poskytovatelia služieb (fyzické osoby), 583 má priamo pracovnú zmluvu s poslancom Európskeho parlamentu a zvyšných 400 je zamestnaných prostredníctvom poskytovateľa služieb; z tohto počtu má 138 asistentov pracovnú zmluvu podľa belgického práva (14 % z akreditovaných asistentov s pracovnou zmluvou); v roku 2005 bol počet zmlúv uzatvorených s asistentmi Európskeho parlamentu 4 060 (1 673 zamestnancov a 2 387 poskytovateľov služieb, z ktorých 1 687 sú fyzické a 700 právnické osoby) a z príspevkov Európskeho parlamentu na asistentov bolo platených 492 stážistov;

               87.

               v tejto súvislosti zdôrazňuje dôležitosť auditu parlamentného príspevku poslancov na asistentov, ktorý bude k dispozícii až neskôr v tomto roku; žiada preto Výbor pre kontrolu rozpočtu, aby preskúmal túto správu o audite spolu so svojimi predchádzajúcimi poznámkami o príspevkoch poslancov (24) počas procesu udeľovania absolutória za rok 2006;

               88.

               konštatuje, že príprava štatútu asistentov si vyžaduje rokovania s Komisiou a Radou a že predsedníctvo chce tiež konzultovať Výbor pre právne veci; vyzýva preto novozvolené predsedníctvo, aby v tejto otázke pokročilo s cieľom regulácie prijímania a pracovných podmienok asistentov, ako aj ich sociálneho zabezpečenia a daňových podmienok;

               89.

               zastáva názor, že s ohľadom na pokračujúcu diskusiu o tejto otázke by sa mal mandát parlamentnej pracovnej skupiny o asistentoch poslancov predĺžiť;

         Plán Kjóto-plus Európskeho parlamentu

               90.

               pripomína niektoré kľúčové údaje, ktoré ilustrujú enormný vplyv Európskeho parlamentu na životné prostredie (údaje z roku 2004):

                                       —

                                       výdavky na elektrickú energiu

                           6,2 miliónov EUR,

                                       —

                                       kúrenie a plyn

                           235 364 GJ/rok,

                                       —

                                       emisie CO2

                           11 245 t/rok,

                                       —

                                       papier/oddelenie tlače

                           70 523 kartónov s 2 500 listami A4 (846,3 t),

                                       —

                                       voda

                           167 830 m3 = 258 836 EUR,

                                       —

                                       bežný odpad

                           2 098 t = 347 387 EUR,

                                       —

                                       parkovacie miesta

                           5 156 miest;

               91.

               žiada generálneho tajomníka, aby príslušnému parlamentnému výboru predložil analýzu environmentálneho dosahu troch pracovísk Európskeho parlamentu v celkovom vyjadrení i podľa jednotlivých miest, ako aj analýzu súvisiacich požiadaviek na cestovanie medzi pracoviskami;

               92.

               víta rozhodnutie predsedníctva z 19. apríla 2004 o vytvorení systému environmentálneho manažmentu v Európskom parlamente v súlade s nariadením o Systéme environmentálneho manažmentu a auditu (nariadenie EMAS), ktorý je vynikajúcim nástrojom na riadenie dôsledkov činnosti Európskeho parlamentu na životné prostredie;

               93.

               rovnako víta ostatné činnosti na znižovanie dôsledkov na životné prostredie, ako napríklad reorganizáciu oddelenia tlače, nasadenie nových, ľahších kontajnerov na prenos dokumentov, dostupnosť bicyklov v Bruseli a Luxemburgu, organizáciu videokonferencií a recykláciu náplní do tlačiarní;

               94.

               víta registráciu EMAS ako veľmi pozitívny krok; vyjadruje však poľutovanie nad skutočnosťou, že akčný plán EMAS stanovuje iba veľmi skromné ciele (t. j. 5 % pre kúrenie a klimatizáciu, navrhuje neskoré konečné termíny (t. j. rok 2011 na zníženie spotreby elektrickej energie na osvetlenie) a vytvára rozličné pracovné skupiny na tie isté oblasti zlepšovania;

               95.

               poukazuje na to, že Európska únia zohráva na medzinárodnej úrovni vedúcu úlohu pri diskusii o klimatických zmenách; je preto presvedčený, že Európsky parlament by mal nielen aktívne prispievať k dosiahnutiu záväzkov EÚ v rámci Kjótskeho protokolu, ale aj k dosiahnutiu cieľov svojich vlastných uznesení o klimatických zmenách, najmä s ohľadom na zníženie emisií CO2 o 30 % do roku 2020;

               96.

               vyzýva administratívu, aby vypracovala plán Kjóto-plus, ktorý by bol ambicióznejším a komplexnejším akčným plánom ako opatrenia plánované v rámci EMAS s cieľom dokázať verejnosti, že Európsky parlament sa snaží dosiahnuť ciele, o dosiahnutie ktorých žiada ostatných;

               97.

               zastáva názor, že činnosti plánu Kjóto-plus by mali obsahovať tieto body:

                           —

                           zaručiť, aby rozšírenie budovy KAD v Luxemburgu bolo príkladom použitia osvedčených postupov ohľaduplných voči životnému prostrediu [t. j. inštalácia systému na zachytávanie, uskladnenie a použitie dažďovej vody, využitie ekologických technológií znižovania spotreby elektrickej energie, použitie moderných technológií, ako napríklad pokrokovej tepelnej izolácie, systémov klimatizácie, ktoré uľahčujú zachytávanie tepla a voľného chladenia (free cooling), využitie solárnych panelov na ohrev vody a možnosť využitia kogenerácie na výrobu tepla a elektrickej energie],

                           —

                           vypracovať jednotný plán energetickej účinnosti nielen na základe spotreby energie, ale aj na základe auditu a štúdie o hlavných príčinách energetických strát, možnosť zobrazenia energetických strát pomocou termografov budov,

                           —

                           zvážiť zmenu dodávateľa elektrickej energie alebo prehodnotenie zmluvy so súčasným dodávateľom s cieľom kupovať energiu od spoločností, ktoré majú najmenší negatívny vplyv na životné prostredie,

                           —

                           ďalej znížiť spotrebu papiera (v roku 2004 na úrovni 846 ton),

                           —

                           snažiť sa o výrazné zníženie spotreby vody (čo zjavne nie je jeden z cieľov súčasného plánu EMAS),

                           —

                           znížiť emisie CO2 služobných vozidiel na 130 g/km do roku 2012,

                           —

                           podľa možností zvážiť využitie vozidiel na hybridný pohon na služobné účely,

                           —

                           zorganizovať informačnú kampaň v Európskom parlamente, počas ktorej by sa na základe dopravných potrieb a preferencií úradníkov a ostatných zamestnancov zistených prieskumom predniesol plán mobility Parlamentu, ktorý by zvýraznil výhody trvalo udržateľných spôsobov dopravy a povzbudil k ich využívaniu (t. j. chôdza, používanie bicyklov, verejnej dopravy, spoločné využívanie automobilov a spoločná preprava automobilmi atď.),

                           —

                           vytvoriť kontakty s lokálnymi a regionálnymi poskytovateľmi verejnej dopravy s cieľom poskytnúť efektívnejšiu sieť verejnej dopravy, a tým prilákať viac zákazníkov z radov zamestnancov Európskeho parlamentu a iných inštitúcií,

                           —

                           požiadať predsedníctvo, aby vytvorilo stály a viditeľný informačný stánok o riadení mobility, ktorý by poskytoval informácie a pomoc o trvalo udržateľnej mobilite,

                           —

                           podporiť využívanie IT vybavenia a videokonferencií s cieľom znížiť objem cestovania,

                           —

                           snažiť sa znížiť dopravnú trasu potravín a jedla predávaných v jedálňach a reštauráciách Európskeho parlamentu;

         Rovnaké príležitosti v Európskom parlamente

               98.

               domnieva sa, že poskytnutie rovnakých príležitostí musí byť neoddeliteľnou súčasťou personálnej politiky Európskeho parlamentu; víta preto komplexnú správu, ktorú predniesol podpredseda zodpovedný za rodovú rovnosť a ktorú predsedníctvo schválilo 29. novembra 2006; očakáva, že jej závery sa plne vykonajú;

               99.

               poukazuje na skutočnosť, že politika rovnakých príležitostí Európskeho parlamentu by mala byť neodlučiteľnou súčasťou výberových konaní a mala by sa náležite zvážiť pri uzatváraní zmlúv so spoločnosťami, ktoré poskytujú Európskemu parlamentu služby;

               100.

               súhlasí s cieľmi stanovenými predsedníctvom na vymenovávanie žien do vedúcich pozícií; s uspokojením poznamenáva, že ciele pre vyšších riadiacich pracovníkov sa takmer splnili;

               101.

               upriamuje pozornosť na pretrvávajúcu nerovnováhu týkajúcu sa riadiacich pracovníkov na strednej úrovni riadenia; víta prieskum a opatrenia, ktoré uskutočnilo GR pre zamestnancov; žiada však zhodnotenie pilotného školiaceho programu pre ženy, ktoré by mohli byť vymenované za vedúce oddelenia;

               102.

               zdôrazňuje skutočnosť, že lepšia rovnováha medzi pracovným a súkromným životom môže podporiť rovnaké príležitosti; požaduje preto konkrétne opatrenia na zavedenie flexibilnejších pracovných podmienok pre zamestnancov ako doplnok existujúcich ustanovení štatútu;

               103.

               berie na vedomie snahu GR pre zamestnancov zlepšiť administratívne a rozpočtové postupy v oblasti nahradenia zamestnancov na materskej či rodičovskej dovolenke a zamestnancov pracujúcich na čiastočný pracovný úväzok; vyzýva predsedníctvo a Výbor pre rozpočet, aby vyčlenili potrebné rozpočtové prostriedky na zaručenie systematického nahradzovania týchto zamestnancov;

               104.

               víta úsilie o zlepšenie dostupnosti Európskeho parlamentu pre zdravotne postihnuté osoby, či už ide o poslancov, asistentov, zamestnancov či občanov; víta pilotný program o školení osôb so zdravotným postihnutím, ktorý schválilo predsedníctvo, ako pozitívne opatrenie vzhľadom na skutočnosť, že dlhodobým cieľom je začleniť hľadisko zdravotného postihnutia do všetkých personálnych postupov;

               105.

               vyzýva generálneho tajomníka, aby plne zohľadnil uznesenie Európskeho parlamentu o rodovom hľadisku z 13. marca 2003 (25) v personálnej politike Európskeho parlamentu; odporúča zavedenie rozpočtovania na základe rodového hľadiska v rozpočte na rok 2008;

         Parlament a Európsky úrad boja proti podvodom (OLAF)

               106.

               víta skutočnosť, že spoluprácu medzi Parlamentom a OLAF-om možno vo všeobecnosti označiť za uspokojivú; je však znepokojený dlhým časom potrebným na ukončenie niektorých vyšetrovaní;

               107.

               vyzýva Výbor pre kontrolu rozpočtu, aby pozval riaditeľa OLAF-u na diskusiu o otázkach spoločného záujmu do konca júla 2007;

               108.

               je si vedomý skutočnosti, že Európsky parlament a Rada budú v blízkej budúcnosti viesť diskusiu o revízii nariadenia Európskeho parlamentu a Rady (ES) č. 1073/1999 z 25. mája 1999 vyšetrovaniach vykonávaných Európskym úradom pre boj proti podvodom (OLAF) (26);

         „Nastaviť latku vyššie“ (Raising the Game) – Reforma administratívy Európskeho parlamentu

               109.

               poukazuje na skutočnosť, že reorganizácia sekretariátu Európskeho parlamentu s cieľom vytvoriť vyššiu úroveň profesionality, kvality a synergie je už skoro ukončená; konštatuje, že sa uskutočnili tieto zmeny:

                           —

                           rozdelenie pôvodného Generálneho riaditeľstva pre výbory a delegácie na dve časti, Generálne riaditeľstvo pre vnútorné politiky a Generálne riaditeľstvo pre vonkajšie politiky, čím sa zohľadnila zvyšujúca sa legislatívna záťaž a úroveň špecializácie,

                           —

                           zlepšenie vzťahov medzi Európskym parlamentom a národnými parlamentmi,

                           —

                           zrušenie pôvodného Generálneho riaditeľstva pre výskum a jeho opätovné vytvorenie vo forme politických oddelení úzko spolupracujúcich s parlamentnými výbormi,

                           —

                           pridelenie prostriedkov z rozpočtu parlamentným výborom na odborné expertízy v súvislosti s financovaním vonkajších štúdií a príspevkov nezávislých odborníkov,

                           —

                           rozvoj používania vlastnej knižnice,

                           —

                           vytvorenie horizontálnych projektových tímov na riešenie prioritných otázok a

                           —

                           zvýšenie kvality textov Európskeho parlamentu;

               110.

               víta pokroky dosiahnuté uplatňovaním reformy;

               111.

               súčasne zdôrazňuje, že čo sa týka vonkajších štúdií, špecifikácie by mali byť jasné, objem vyčlenených prostriedkov dostatočný a konečné termíny realistické, aby výskumné ústavy mohli poskytnúť kvalitné poradenstvo;

         Vyhodnotenie minuloročného uznesenia k rozhodnutiu o absolutóriu

               112.

               berie na vedomie skutočnosť, že predsedníctvo 30. novembra 2005 vymenovalo dvoch podpredsedov a dvoch kvestorov, ktorý majú za úlohu pripraviť nové pravidlá o úhrade výdavkov a príspevkov poslancom podľa štatútu poslancov, ktorý nadobudne účinnosť v júli 2009; žiada, aby Výbor pre kontrolu rozpočtu dostal kópiu predbežnej správy prijatej 13. decembra 2006 a ostatné stanoviská, ktoré by mohla pracovná skupina vypracovať; zdôrazňuje skutočnosť, že audit parlamentných príspevkov poslancov bude pre pracovnú skupinu veľkým prínosom;

               113.

               konštatuje, že predsedníctvo v súčasnosti nezamýšľa meniť pravidlá náhrady cestovných nákladov poslancov s cieľom preplácať poslancom, ktorý o to požiadajú, iba skutočne vzniknuté cestovné náklady; v roku 2005 vrátilo 27 poslancov Európskeho parlamentu časť svojho príspevku na cestovné náklady (148 963,57 EUR);

               114.

               konštatuje, že povoľujúci úradníci vymenovaní delegovaním uskutočnili systematickú revíziu dlhodobých zmlúv Európskeho parlamentu a že táto revízia neodhalila žiadne poškodenie finančných záujmov Európskeho parlamentu; víta skutočnosť, že sa táto revízia v budúcnosti bude uskutočňovať každoročne a že jej výsledky budú súčasťou výročných správ o činnosti;

               115.

               konštatuje, že v súvislosti s rozširovaním v roku 2004 sa vytvorilo 984 pracovných miest pre úradníkov, z toho 489 v roku 2003, 355 v roku 2004 a 150 v roku 2005; do konca novembra 2006 bolo prijatých 518 úradníkov a 336 dočasných zamestnancov; okrem toho bolo koncom novembra 2006 prijatých 65 bulharských a 79 rumunských zmluvných zamestnancov;

               116.

               berie na vedomie právne a organizačné problémy spojené so zavádzaním systému elektronického podpisu: z právneho hľadiska by bolo potrebné vyjasniť, ako zosúladiť tento projekt s ustanoveniami rokovacieho poriadku, ktoré upravujú predkladanie pozmeňujúcich a doplňujúcich návrhov v pléne; z organizačného hľadiska by bolo treba nanovo definovať postup predkladania pozmeňujúcich a doplňujúcich návrhov a otázok;

               117.

               kladie generálnemu tajomníkovi otázku, ako chce uplatniť medziinštitucionálnu dohodu o lepšej tvorbe právnych predpisov;

               118.

               pripomína, že disciplinárna komisia ukončila šetrenie v otázke zodpovednosti za rozdiel vo výške 4 136 125 BEF medzi hotovostným zostatkom a príslušnými účtami v roku 1982; vyzýva generálneho tajomníka, aby informoval Výbor pre kontrolu rozpočtu o výsledkoch disciplinárneho konania a o tom, či bola suma vrátane úrokov nahradená.

      (1)  Ú. v. EÚ L 60, 8.3.2005.

      (2)  Ú. v. EÚ C 264, 31.10.2006, s. 1.

      (3)  DV/614096EN.doc.

      (4)  Ú. v. EÚ C 263, 31.10.2006, s. 1.

      (5)  Ú. v. EÚ C 263, 31.10.2006, s. 10.

      (6)  Ú. v. EÚ L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).

      (7)  PE 349.540/Bur/ann/def.

      (8)  Ú. v. EÚ L 177, 6.7.2007, s. 3.

      (9)  Ú. v. EÚ L 262, 7.10.2005, s. 1.

      (10)  PE 377.686/BUR.

      (11)  Pozri odsek 7 vyššie uvedeného uznesenia z 26. septembra 2006.

      (12)  Ú. v. EÚ L 196, 27.7.2005, s. 28.

      (13)  Ú. v. EÚ L 330, 4.11.2004, s. 160.

      (14)  Ú. v. EÚ L 148, 16.6.2003, s. 62.

      (15)  Nariadenie Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá vykonávania nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (Ú. v. ES L 357, 31.12.2002, s. 1).

      (16)  Odsek 90 uznesenia k absolutóriu za rok 2001 (Ú. v. EÚ L 148, 16.6.2003, s. 62).

      (17)  List predsedovi Výboru pre kontrolu rozpočtu z 11. januára 2007 (300319).

      (18)  Rozhodnutie predsedníctva z 30. júna 2003.

      (19)  Podľa vykonávacích predpisov pre rozpočtovú položku 3701.

      (20)  PPE: Európska ľudová strana; PSE: Strana európskych socialistov; ELDR: Európska liberálne demokratická a reformná strana; EFPG: Európska federácia strán zelených; AEN: Únia za Európu národov; PDE: Európska demokratická strana; GE: Strana európskej ľavice; EFA: Európska slobodná aliancia.

      (21)  Ú. v. EÚ L 297, 15.11.2003, s. 1.

      (22)  Ú. v. EÚ C 292 E, 1.12.2006, s. 127.

      (23)  Pozri odsek 88 horeuvedeného uznesenia z 26. septembra 2006.

      (24)  Pozri odseky 73 až 79 horeuvedeného uznesenia z 26. septembra 2006.

      (25)  Ú. v. EÚ C 61 E, 10.3.2004, s. 384.

      (26)  Ú. v. ES L 136, 31.5.1999, s. 1.